कुली-बेगार आन्दोलन
कुली-बेगार आन्दोलन 1921 में उत्तर भारत के बागेश्वर नगर में आम जनता द्वारा अहिंसक आन्दोलन था। इस आन्दोलन का नेतृत्व बद्री दत्त पाण्डे ने किया, तथा आंदोलन के सफल होने के बाद उन्हें 'कुमाऊं केसरी' की उपाधि दी गयी। इस आन्दोलन का उद्देश्य कुली बेगार प्रथा बन्द कराने के लिये अंग्रेजों पर दबाव बनाना था। आंदोलन से प्रभावित राष्ट्रपिता महात्मा गांधी ने इसे 'रक्तहीन क्रांति' का नाम दिया...
इंग्लैंड का इतिहास
विक्टोरिया के शासन के अंत में तृतीय सुधार कानून (1884), पुनर्विभाजन कानून (1885) तथा स्वायत्त शासन कानून (1888) के निर्माण से जनतंत्र में प्रभूत प्रगति हुई। उदार दल के विघटन (1886) ने शत्रुओं को शासन की दीर्घ अवधि दे दी थी। 1900 ई. में श्रमदान की स्थापना हुई। आयरलैंड की समस्या का अंतिम निदान ढूंढ़ने के उद्देश्य से प्रस्तुत ग्लैड्स्टन के 1886 और 1893 ई. के होमरूल प्रस्ताव असफल रहे। 1878 के बाद ब्रिटेन क्रमश: द्वितीय अफ़गान युद्ध (1878-80), प्रथम बोअर युद्ध (1881) तथा मिस्र पर अधिकार करने में लगा रहा। आस्ट्रेलिया कामनवेल्थ की स्थापना 1900 ई. में पैदा हुई। वैदेशिक मामले में यह गौरवशाली तटस्थता का युग था।